b'\n_START_ARTICLE_\nT\xc5\xa1ekalin\n_START_PARAGRAPH_\nT\xc5\xa1ekalin (ven. \xd0\xa7\xd0\xb5\xd0\xba\xd0\xb0\xcc\x81\xd0\xbb\xd0\xb8\xd0\xbd) on kaupunki Tulan alueen Suvorovin piiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Okan vasemmalla rannalla 106 kilometri\xc3\xa4 Tulasta l\xc3\xa4nteen. Rakenteilla olevaa Ingu\xc5\xa1etian p\xc3\xa4\xc3\xa4kaupunkia Magasia lukuun ottamatta T\xc5\xa1ekalin on Ven\xc3\xa4j\xc3\xa4n pienin kaupunki. Vuonna 2007 asukkaita oli 1\xc2\xa0000 henke\xc3\xa4._NEWLINE_Iivana IV perusti paikalle vuonna 1565 Lihvin-nimisen linnoituksen. Vuonna 1776 siit\xc3\xa4 tuli kaupunki ja Kalugan l\xc3\xa4\xc3\xa4niin kuuluneen kihlakunnan keskus. Toisen maailmansodan aikana vuoden 1941 lokakuusta joulukuuhun se oli saksalaisten miehitt\xc3\xa4m\xc3\xa4. Vuonna 1944 kaupunki sai nimen T\xc5\xa1ekalin saksalaisten teloittaman 16-vuotiaan partisaanin Aleksandr T\xc5\xa1ekalininin muistoksi.'